Amennyiben kereskedelmi forgalomba szeretnénk helyezni egy terméket, amelyen az etikett címke segítségével tüntetjük fel a fontos tudnivalókat, úgy az adott ország saját törvényi előírásait is figyelembe kell vennünk, mielőtt a nyomtatás mellett döntenénk. Törvényi előírás például a nettó és töltő tömeg nagyobb betűvel való kiemelése, illetve az allergén anyagok feltüntetése. A többi információ megjelenítésére célszerű minimum 4-5 pontos betűméret alkalmazni, vonalkódok esetén pedig minimum 1 centiméteres magasságot, hogy a tárolt adatok a szkenner által könnyen és gyorsan dekódolhatók legyenek. A fontos információk feltüntetése persze nem csak a kereskedelemben, de a vegyiparban, vagy épp az egészségügyben is kötelező, ahol a különböző figyelmeztetéseknek jól láthatóan és értelmezhetően kell szerepelniük a címkéken.